cyanic-selkie/wikianc huggingface dataset:
Hachimantai
Hachimantai (八幡平市, はちまんたいし, Hachimantai-shi) é un concello da prefectura de Iwate no Xapón. Está situado na rexión de Tōhoku e ó noroeste da prefectura, noroeste da illa de Honshū. Ten 862,25 km² de superficie e unha poboación de 29.391 habitantes (2009) e unha densidade de poboación de 34,1 h/km².
Naisten Liiga
A meirande parte dos campionatos foron gañados por Espoo Blues (16) Tampere Ilves (10), mentres que os 10 restantes se reparten entre 6 equipos. Os Blues dominaron a competición a principios do novo século, cun récord de títulos acadados entre 1999 e 2005, mentres que Ilves conseguiu a meirande parte dos seus títulos entre 1985 e 1993 con oito títulos en nove anos.
Un home do pobo
Trama
Odili é un docente mozo e ben preparado, que ten un conflito co xefe Nanga, antigo profesor seu que no momento da narración está metido en política. Odili representa o cambio das xeracións máis novas, mentres que Nanga os costumes e tradicións de Nixeria.
Touro Sentado
Gran guerra síux de 1876
Aínda que Touro Sentado non atacou a expedición de Custer en 1874, o goberno dos Estados Unidos foi cada vez máis presionado polos cidadáns para abrir Black Hills á explotación mineira e aos asentamentos. Ao fracasar no intento de negociar unha compra ou arrendamento dos Hills, o goberno de Washington tivo que buscar un xeito de evitar a promesa de protexer aos síux na súa terra, como asinara no Tratado de Fort Laramie de 1868. Estaba alarmado ante os informes de depredacións síux, algunhas das cales foron alentadas por Touro Sentado. En novembro de 1875, o presidente Grant ordenou a todas as bandas síux fóra da Gran Reserva Síux que pasaran á reserva, sabendo ben que non todas cumprirían. O 1 de febreiro de 1876, o Departamento de Interior certificaron como "hostís" aquelas bandas que seguían vivindo fóra da reserva. Esta certificación permitiu aos militares perseguir a Touro Sentado e outras bandas lakota como "hostís".
Batalla de Little Bighorn
miniatura|A zona na que tivo lugar a batalla de Little Bighorn. O 25 de xuño de 1876, os exploradores de Custer descubriron o campamento de Touro Sentado ao longo do río Little Bighorn (coñecido como río Herba Graxa polos lakota).
Albaialde
Historia
1. Tende a escurecer co paso do tempo debido á actuación sobre el do gas sulfhídrico ou sulfuro de hidróxeno (contaminante do aire), que produce sulfuro de chumbo negro: Pb3(CO3)2(OH)2(sólido branco) + 3H2S(gas) → 3PbS(sólido negro) + 2CO2(gas) + 4H2O(gas)
Inmunotolerancia no embarazo
Mecanismos placentarios
miniatura|A [[placenta funciona como unha barreira inmunolóxica entre a nai e o feto.]] A placenta funciona como unha barreira inmunolóxica entre a nai e o feto, que crea un sitio inmunoprovilexiado. A placenta fai isto utilizando diversos mecanismos:
Outros mecanismos
A barreira placentaria non é o único mecanismo para evitar a acción do sistema inmunitario, xa que as células fetais alleas tamén se encontran na circulación materna, ao outro lado da barreira placentaria, e como xa se dixo, a placenta non bloquea a entrada de IgGs maternas no feto.
Richard Mulcahy
Líder do Fine Gael
Entre 1948 e 1951, Mulcahy ocupou o cargo de Ministro de Educación e Ciencia. Tralas eleccións de 1954, un novo goberno de coalición ocupou o poder e Mulcahy repetiu na carteira de Educación ata 1959. En outubro de 1960 anunciou aos seus compañeiros de Tipperary que non pensaba presentarse á reelección en 1961.
Xadrez
miniatura|Pezas de xadrez. O xadrez é un xogo de estratexia que se practica normalmente entre dúas persoas nas que cada unha delas dispón de 16 pezas móbiles de diferentes formas e características (1 rei, 1 raíña ou dama, 2 alfis, 2 cabalos, 2 torres e 8 peóns) e que se colocan sobre un taboleiro cadrado dividido en 64 casas ou escaques nunha disposición cadrada de 8x8 e de dúas cores alternas, normalmente brancas e negras. O obxectivo é dar xaque mate («derrocar») ao rei do opoñente. Isto faise ameazando a casa que ocupa o rei con algunha das pezas propias sen que o outro xogador poida protexer ao seu rei interpoñendo unha peza entre o seu rei e a peza que o ameaza, mover o seu rei a un escaque libre de ameazas ou capturar á peza que o está ameazando, o que trae como resultado o xaque mate e o fin da partida.
Finais
- Final de rei, cabalo e alfil (contra rei): O mate máis difícil do xadrez.
Xadrez en Galiza
A práctica do xadrez en Galiza está regulada pola Federación Galega de Xadrez, que organiza tódolos anos a Liga Galega de Clubs.
No sitio de xogo chess.com, a maior comunidade on-line de xadrez do mundo, o equipo Team Galicia representa a Galiza nos campionatos de xadrez en todas as variantes e modalidades.
Hanamaki
O concello de Hanamaki limita cos concellos de Nishiwaga, de Shizukuishi, de Shiwa, de Morioka, de Kawai, de Tōno, de Ōshū e de Kitakami.
Gloria Estefan
Unwrapped
En 2003 lanzou "Unwrapped", supostamente último disco da cantante que se retiraba dos escenarios. O disco chegou á posición nº 39 do Billboard. Os sinxelos compostos polo cantautor peruano Gian Marco; "Hoy" e "Tu fotografía" ocuparon a primeira posición no Billboard Hot Latin chart. A versión en inglés de "Hoy", "Wrapped", ocupou o posto nº 37 no Billboard Adult Contemporany, tamén a canción foi nomeada ao Grammy "Mellor Vídeo", o vídeo de "Wrapped" realizouse en Machu Picchu e Chincheros en Cuzco, Perú. Este sinxelo chego ao posto 1 na lista de Airplay, por ser moi radiado. O sinxelo "Tu Fotografía" chegou á posición nº 1 no Billboard Hot Latin Chart e a versión en inglés desta, "Your Picture", chegou ao nº 20 do Billboard Top 100. É o álbum mais persoal de toda a carreira de Gloria.
Qeqertarsuaq
Xeografía
A illa ten unha lonxitude duns 160 quilómetros, unha área de 8.578 quilómetros cadrados, e elévase ata unha altura media de 975 metros, alcanzando un máximo de 1.919 metros. O porto de Qeqertarsuaq (nome da illa, e tamén coñecido como Godhavn) atópase na súa costa sur.
Rihanna
Robyn Rihanna Fenty, máis coñecida como Rihanna, nada o 20 de febreiro de 1988, é unha cantante, actriz, modelo e deseñadora barbadense. Nada en Barbados, a súa carreira comezou despois de coñecer ó produtor musical Evan Rogers a finais de 2003. Canda el gravou cancións demo, e o seu traballo foi enviado a varios selos musicais. Debido a isto asinou con Def Jam Recordings despois dunha audición co seu presidente, produtor e rapeiro Jay-Z. Tanto o seu primeiro álbum Music of the Sun (2005) como o seguinte A Girl Like Me (2006) acadaron o top 10 nas listas musicais de Billboard 200.
Outros
Rihanna actualmente é un dos personaxes máis famosos internacionalmente. Á parte da súa traxectoria musical, Rihanna é coñecida pola súa actividade en internet, medio no que expresa a súa ideoloxía tanto política coma persoal. Este instrumento foi un dos máis favorecedores no crecemento da súa fama por acontecementos coma o dos maltratos sufridos no ano 2009 de mans da súa parella do momento, Chris Brown, co que volveu en 2012 por un curto período de tempo, ou o escándalo que provocaron as fotos íntimas da artista que se divulgaron na rede.
James Chapin
Traxectoria
Chapin foi un dos ornitólogos máis importantes do século XX. Residente habitual de Staten Island, durante a súa adolescencia foi un asiduo colaborador nas publicacións do Instituto para as Artes e as Ciencias de Staten Island. Con tan só dezanove anos de idade abandonou seu fogar para asumir, como segundo de abordo, a expedición que, durante seis anos (1909-1915), percorreu o Congo Belga, enviada polo Museo Americano de Historia Natural.
Greg Foster
Profesional
Ao ano seguinte repetiríase a historia, cos Jazz accedendo de novo ás Finais, caendo derrotados por idéntico marcador outra vez ante os Bulls. Foster xogou ese ano 49 dos 78 partidos que disputou como titular, logrando as súas mellores estatísticas da súa carreira profesional, con 5,7 puntos e 3,5 rebotes por partido. Xogou un ano máis en Utah, perdéndose media tempada por lesión.
East Side Gallery
Descrición
En xullo de 2016, co fin de facilitar o acceso ao río Spree dende o Mercedes-Benz Arena, unha sección de 40 metros foi movida cara o oeste, en paralelo á súa posición orixinal.
Pratos combinados
Argumento
Miro Pereira é un emigrante que volta a Galicia e decide montar un bar que rexenta coa súa familia, a súa dona Balbina, a súa nai Carmen e os seus fillos Rosalía e Migueliño. Polo bar desfilarán os máis variados personaxes, que dan orixe as máis sorprendentes situacións que terán sempre coa principal referente a particular forma de ser desta familia, co desconfiado Miro como líder da mesma. Normalmente, na maioría dos episodios, Miro e Antón queren gañar cartos, ir de caza ou non traballar. Para conseguilo, non dubidarán en mentir e sacar cartos da xente, incluso chegando a estafar aos seus familiares. Non obstante, sempre acaban mal e castigados por Balbina facendo un traballo duro.
El Campello
Da Idade Media ao municipio actual
Trala conquista cristiá da zona polo rei castelán Afonso X o Sabio a mediados do século XIII, o termo de El Campello, ao parecer sen núcleos de poboación significativos, pasou a formar parte do termo da vila de Alacant, dentro da Coroa de Castela. En 1304 pasaría a depender xunto a Alacant do Reino de Valencia pola Sentenza Arbitral de Torrellas. En 1475, todos os terreos do termo aparecían formando un señorío propiedade de Alfons Martínez de Vera, descendente dos Reis de Navarra, dentro sempre da xurisdición de Alacant.
Didélfidos
Descrición
A familia foi descrita en 1821 polo naturalista británico John Edward Gray, en ''London Med. Repos''., 15: 308.
Club Santo Domingo Betanzos
Historia
A entidade estivo preto da súa desaparición na primeira década do século XXI, pero foi capaz de superar os seus problemas económicos e dende entón conta con nutridas categorías inferiores, tanto masculinas como femininas, e con máis de 200 licenzas federativas. O primeiro equipo participa ininterrompidamente no grupo A-B da Liga EBA dende a tempada 2013/14.
Cabezalla
Características e usos
É a lanza do carro, formada por unha vara ou viga larga como reforzo centrado, que encaixa noutras vigas curvadas unidas pola punta que dan forma ó contorno da caixa, nas que se chantan os fueiros. Para cerrar a estrutura, na parte traseira e no medio da superficie da caixa leva traveseiros, e sobre eles cravábase a trabazón.
Recombinación homóloga
En eucariotas
A recombinación homóloga é esencial na división celular dos eucariotas (plantas, animais, fungos e protistas). Nas células que se dividen por mitose, a recombinación homóloga repara roturas de dobre cadea no ADN causadas por radiacións ionizantes ou substancias químicas que danan o ADN. Se estas roturas de dobre cadea non se reparasen poderían causar rearranxos a grande escala nos cromosomas nas células somáticas, o cal podería orixinar cancro.
Facilitación da transferencia xenética
A recombinación homóloga é un importante método para integrar ADN doante no xenoma dun organismo receptor na transferencia horizontal de xenes, que é o proceso polo cal un organismo incorpora ADN alleo procedente doutro organismo sen ser un descendente dese organismo. A recombinación homóloga require que o ADN entrante sexa moi similar ao do xenoma receptor, polo que a transferencia horizontal de xenes está normalmente limitada a bacterias similares. Os estudos realizados en varias especies de bacterias estableceron que hai un decrecemento logarítmico-linear na frecuencia de recombinación cando se incrementan as diferenzas na secuencia entre o ADN do hóspede e o receptor.
Conservación evolutiva
325px | miniatura |Figura 8. Os [[dominio proteico|dominios proteicos de proteínas relacionadas coa recombinación homóloga están conservados nos tres dominios da vida: arqueas, bacterias e eucariotas. No esquema as proteínas móstranse en horizontal cos dominios homólogos en cor.]] Aínda que as vías da recombinación poden variar no seu mecanismo, a capacidade dos organismos de realizar a recombinación homóloga está conservada universalmente en todos os dominios da vida. Baseándose na semellanza das súas secuencias de aminoácidos, poden encontrarse homólogos de varias proteínas implicadas na recombinación en varios dominios da vida, o que indica que evolucionaron hai moito tempo, e que desde entón diverxiron a partir de proteínas ancestrais comúns. Un destes conxuntos de proteínas é a familia proteica RecA/Rad51, que inclúe a proteína RecA de bacterias, a Rad51 e Dmc1 de eucariotas e a RadA e RadB de arqueas. Estas proteínas exercen funcións fundamentais nas fases iniciais da recombinación homóloga nos organismos que as expresan. As proteínas da familia RecA/Rad51 comparten unha rexión conservada longa chamada dominio RecA/Rad51. Neste dominio proteico hai dous motivos de secuencia chamados motivos de Walker A e B. Os motivos de Walker A e B permiten que os membros da familia proteica RecA/Rad51 realicen a hidrólise do ATP, que proporciona enerxía para que as proteínas dirixan as reaccións da recombinación homóloga.
Sonic the Hedgehog 2 (16-bit)
Un xogador
Nas fases especiais, a "cámara" segue a Sonic desde detrás mentres corre a través dunha pista semitubular "cuasi-tridimensional" ateigada de aneis e bombas. O xogador debe recoller unha cantidade fixa de aneis para superar os tres puntos de control e así obter ao final a esmeralda. A orde das fases é fixa e por dificultade ascendente, e Sonic non pode acceder á seguinte sen pasar a anterior (á diferenza do que acontecía en Sonic 1). Independentemente de se o xogador é quen de obter a esmeralda ou non, unha vez rematada a fase especial Sonic é transportado ao último poste de estrela tocado nesa zona e queda con cero aneis.
Versións prototipo
Nunha páxina web de GeoCities descubriuse un prototipo do xogo que databa de antes do propio Sonic 2 e que foi distribuído amplamente en Internet como Sonic 2 Beta. Só se poden xogar catro niveis "normalmente"; ao resto (incluíndo varias fases incompletas) debe accederse mediante o código de selección de nivel. A primeira zona, Emerald Hill recibía o nome de Green Hill, como en Sonic the Hedgehog, e Aquatic Ruin chamábase Neo Green Hill. Tamén estaban Winter Hill, coa música de Marble Zone de Sonic the Hedgehog modificada, e Wood Zone. Moitas zonas non se poden xogar por completo, mais poden explorarse co código debug. O prototipo é a miúdo obxecto de exame por parte de hackers para descubrir como se desenvolveu Sonic the Hedgehog 2. Recentemente, nunha entrevista con Yuji Naka afirmouse que un cartucho do prototipo fora roubado nunha exposición de xoguetes en Nova York en 1992. Akinori Nishiyama tamén afirmou que a filtración foi debida á falla de seguridade da época.
En Asia e o Brasil, a versión prototipo foi distribuída en cartuchos facéndoa pasar pola versión orixinal por parte de piratas informáticos, que a alteraron lixeiramente para impedir que o logo de Sega aparecese ao arrincar o xogo, como era habitual.
Lateralus (canción)
Nas estrofas da letra da canción utilízase a serie de Fibonacci no número de sílabas de cada liña.
Eugen Bleuler
En 1886, Bleuler foi nomeado director dunha clínica de psiquiatría en Rheinau, hospital localizado nun antigo mosteiro sobre unha illa do río Rin. Rheinau estaba desfasado naquel tempo, e Bleuler mellorou as condicións dos pacientes residentes alí.
Cultura dos Campos de Urnas
Enterramentos
No enxoval adoita haber cerámica e metais. Ás veces, as necrópoles están delimitadas por recintos rituais, xeralmente fosos, de planta circular ou cuadrangular.
Almudena Cid
Traxectoria
Almudena ten un palmarés moi amplo, entre os seus logros están 6 campionatos de España, oito mundiais e dez europeos como finalista por aparellos, boas posicións nos Xogos Olímpicos ou a vitoria nos Xogos Mediterráneos de Almería 2005.
Neuilly-sur-Seine
miniatura|Casa do Concello Neuilly-sur-Seine é unha cidade e comuna da Área Metropolitana de París (Francia). A súa poboación era de 60 454 habitantes no 2007.
Limita coa cidade de París polo noroeste e atópase na ribeira dereita do río Sena.
Imperio
Definición
Ademais, os monarcas británicos levaron o título de emperadores da India desde 1877 até 1947 e o título do soberano etíope tamén era traducido usualmente como emperador, até 1975. Actualmente só o xefe de Estado xaponés se lle segue chamando no Occidente de emperador.
Óscar Peña
Óscar Luis Peña Hernández, nado o 7 de xaneiro de 1964 en Santa Cruz de la Palma, é un ex xogador profesional de baloncesto formado na canteira do Real Madrid. Cunha altura de 1,95 metros xogaba de escolta ou de ala.
Lista de cores
I
! style="text-align:left;"         | Índigo
N
! style="text-align:left;"         | Náutico ! style="text-align:left;"         | Negro ! style="text-align:left;"         | Neve
The Abyss
The Abyss é un filme estadounidense de 1989 e ciencia ficción escrito e dirixido por James Cameron. Está protagonizado por Ed Harris, Mary Elizabeth Mastrantonio e Michael Biehn. Conta a historia dun submarino estadounidense que se estrela no Caribe, e un equipo formado por militares e perforadores petroleros únense para recuperar a nave. Nas profundidades do océanos atopan algo que non agardaban. O filme foi estreado o 9 de agosto de 1989 e recadou máis de $90 millóns. Gañou o Oscar ós mellores efectos visuais e estivo nomeado a outros tres premios.
Teoría cromosómica de Sutton e Boveri
Os traballos de Boveri
Por outro lado, Boveri tamén identificou que as cromátides se duplican durante a interfase (1904), e deduciu unha correlación moi precisa entre o número cromosómico (a cantidade de cromatina) e o tamaño do núcleo (1905). Desta forma, para o ciclo cromosómico, Boveri estableceu tres sucesos clave: duplicación da cromatina durante o período de repouso (interfase), a individualización das cromátides durante a condensación cromosómica e a distribución das cromátides en anafase, unha descrición que encaixa perfectamente coa visión actual dos eventos cromosómicos durante o ciclo celular.
A verificación de Morgan
Estes estudos publicáronse en Science en 1910, co título "Sex Limited Inheritance in Drosophila" (A herdanza limitada ao sexo en Drosophila) e en 1911, co título "Mutations in eye color in Drosophila and their modes of inheritance" (Mutacións na cor de ollos en Drosophila e os seus modos de herdanza)., nos que resumía as súas tres conclusións fundamentais:
Piragüismo en augas tranquilas
Descrición
As categorías varían segundo o número de piragüistas por embarcación, a lonxitude do percorrido e se a embarcación é unha canoa ou un kaiak. Ás veces, o piragüismo en augas tranquilas é chamado piragüismo sprint. As distancias recoñecidas pola ICF para as carreiras internacionais de sprint en canoa son 200 m, 500 m e 1000 m. Estas carreiras realízanse en traxectos rectos con cada barco remando no seu propio carril asignado, a diferenza do piragüismo en maratón, onde non hai carrís asignados. Para cada competición poden ser necesarias unha serie de carreiras, semifinais e unha final, segundo o número de competidores.
Os barcos oficialmente recoñecidos pola ICF como 'Barcos internacionais' son: K1, K2, K4, C1, C2 e C4, onde o número indica o número de padexeiros, "K" significa kaiak e "C" canoa. As normas ICF para estes barcos definen, entre outros, a eslora máxima, o peso mínimo e a forma das embarcacións. Por exemplo, un K1 debe ter 520 cm de longo e pesar polo menos 8 kg para maratóns ou 12 kg para augas tranquilas. Orixinalmente tamén se aplicaron restricións de anchura; estas foron revocadas no 2000, provocando unha serie de innovacións no deseño de barcos. Os barcos modernos normalmente están feitos de fibra de carbono, kevlar con resina epoxi ou variantes de fibra de vidro de alto rendemento.
Proba-2
Características
Foi deseñado como paraugas para estudar efectos solares que poidan interferir no tempo celeste máis próximo á Terra, así como variacións na propia Terra.
A rede (filme de 1995)
A rede (en The Net) é un filme estadounidense dirixido por Irwin Winkler que foi estreado en 1995. Está protagonizado por Sandra Bullock, Jeremy Northam e Dennis Miller.
Illa Ymer
Illa Ymer (Ymer Ø) é unha illa no nordés de Groenlandia. A illa forma parte do Parque Nacional do nordés de Groenlandia.
Jambi
"Jambi" é un sinxelo da banda estadounidense de metal progresivo Tool, sacado do seu cuarto álbum de estudio, 10,000 Days. Puido escoitarse por vez primeiroa nas radios o día 12 de febreiro do 2007.
Afonso de Aragón (arcebispo de Zaragoza)
Afonso de Aragón, tamén coñecido como Alonso de Aragón, nado en Cervera en 1470 e finado en Lécera, Reino de Aragón, o 24 de febreiro de 1520, foi un cardeal español que ostentou os cargos de arcebispo de Valencia, vicerrei de Aragón e arcebispo de Zaragoza.
Streptococcus agalactiae
Infeccións en animais non humanos
O GBS tamén causa graves epidemias en peixes criados na acuicultura, causando septicemias e hemorraxias internas e externas, das que se informou en peixes en catividade e silvestres implicados en doenzas epizoóticas en moitos países. A vacinación é un método efectivo de prevención de doenzas patóxenas en acuicultura e recentemente se desenvolveron diferentes tipos de vacinas para previr as infeccións por GBS.
Marfil
Exemplares famosos
En Heidelberg inaugurouse un museo dedicado ao marfil con materiais provenientes principalmente do período comprendido entre os séculos XVI e XVIII.
Aguilar de la Frontera
Idade Media
Ao inicio do reinado de Pedro I, Alfonso Fernández Coronel, que recibira só facía uns meses o señorío, revelouse contra o rei. O grito de "Aguilar, Aguilar" fixérase habitual entre os rebeldes en Castela desde principios dese século, así que, reprimida a rebelión, Pedro I decidiu cambiar o nome de Aguilar polo de Monterreal, e o escudo da aguia polo dun rei sentado coa espada desenvaiñada.
Século XX
Xa no século XX, a represión política que afectou España tras a vitoria das tropas de Franco implicou de cheo a Aguilar, resultando afectados moitos dos seus cidadáns.
Guadalcázar
Guadalcázar é un concello español da provincia de Córdoba, Andalucía. No ano 2009 tiña 1.519 habitantes. A súa extensión superficial é de 72 km² e ten unha densidade de 21,09 hab/km². As súas coordenadas xeográficas son 37°45′N 4°56′O. Atópase a unha altitude de 158 metros e a unha distancia de 28 km da capital, Córdoba.
Breogán
Difusión da lenda
A idea de que os gaels irlandeses proveñen do norte da antiga Hispania pode estar baseada nas semellanzas dos nomes Iberia e Hibernia e de Galicia e Gael. Pseudohistoriadores medievais fixeron declaracións semellantes sobre outras nacións baseándose nos seus nomes.
Prusia (rexión)
Ríos
miniatura|230px|Confluencia do [[río Bug|Bug e o Vístula.]] miniatura|230px|O [[río Oder en Szczecin.]] miniatura|230px|Costa da baía de Puck (Zatoka Pucka). miniatura|230px|A temperatura media no verán durante o día ao nivel do mar ao longo da costa báltica é de 22 °C.
A instalación dos cabaleiros teutónicos
As terras agrícolas foron xenerosamente entregadas a colonos vindos de Alemaña e de Holanda, que alí construíron novas vilas tales como Marienburgo (hoxe Malbork) en 1280, capital do Estado teutónico en 1309, e na que a impresionante fortaleza de Marienburgo foi a sede da Orde.
Decadencia da Prusia teutónica
En 1409, estala unha sublevación na posesión teutónica de Samogitie, no nordeste de Lituania, cuxa poboación era aínda pagá.
Tupamaros
En 1960 apareceu no seo do Partido Socialista do Uruguai, partido que virara cara a esquerda sumándose ao terceiromundismo, un grupo que miraba cara as loitas de liberación que se desenvolveran en Alxeria, China e especialmente en Cuba e discutía a viabilidade dunha guerrilla rural no Uruguai, este grupo confluíu coa Unión de Traballadores Azucreiros de Artigas dirixida por Raúl Sendic, tamén membro do PSU e que estivera en Cuba varios meses tralo triunfo da revolución.
Vilfredo Pareto
Economía
É famoso pola súa observación de que, en Alemaña o 20% da poboación posuía o 80% da propiedade, que posteriormente Joseph Xuran e outros populizarían como o principio de Pareto e xeneralizarían baixo o concepto de distribución de Pareto.
Política
Tamén usa o concepto noutro sentido, no sentido de quen goberna. O ideal sería que coincidise a elite funcional (os mellores) coa elite do poder. Pero isto non é completamente así, pois hai quen goberna sen ser elite (por influencias, familia...) Cando hai demasiados que gobernan sen ser da elite funcional, chega a decadencia e o colapso: "A historia é un cemiterio de aristocracias".
Tesitura
miniatura|Forma de indicar a tesitura do [[clarinete soprano en Si b.]]
Cultura do Sáhara Occidental
Arte africana occidental
Hoxe, por exemplo, aparecen entre as culturas do Sur do Sáhara abundantes mostras de arte islámica, así como tamén formas arquitectónicas de inspiración norte-africana. Ademais, as investigacións apuntan a unha influencia recíproca entre estas zonas do Sur coas tradicións artísticas e culturais das rexións do Norte magrebí mais pechadas ao mar Mediterráneo. A arte de Exipto, unha das máis brillantes de África, ten importantes conexións artísticas e culturais coas civilizacións africanas subsaharianas.
Economía de Macau
A economía de Macau tivo un gran crecemento nos últimos anos, coa expansión dos casinos e do turismo. No 2001 as actividades dos casinos, ata entón controlados por empresas locais, foron abertas á concorrencia internacional. Desde entón a rexión recibiu grandes investimentos ao que lle debe o principal centro de xogos de azar do mundo.
Mosquito
O mosquito, cínfano ou cínife, é un insecto da familia Culicidae. Coma os outros membros da orde Diptera, os mosquitos teñen un par de ás e un par de halteres. As características da súa familia inclúen un corpo esguío e patas longas. O tamaño varía pero raramente supera os 15 mm. O peso dos mosquitos é só de 2 a 2.5 miligramos. Conseguen voar de 1.5 a 2.5 km/h. Os mosquitos existen desde hai 170 millóns de anos (Xurásico medio).
Enfermidades
Hai cerca de 2700 especies de mosquitos, organizadas nuns 35 xéneros. Moitas destas especies son causa da transmisión de doenzas mortais para o home, como por exemplo:
Servizos dos ecosistemas
Ademais do seu papel como transmisores de enfermidades humanas e animais, os mosquitos teñen outras funcións nos ecosistemas, proporcionando certos servizos. Os machos adultos e as femias de moitas especies visitan as flores para alimentarse do seu néctar e así contribúen á polinización. Son parte significativa dos ecosistemas das zonas húmidas, onde desenvolven un papel no ciclo do carbono e do nitróxeno ata o punto de seren considerados bioindicadores por algúns biólogos como Martina Schäfer e Willott. Contribúen á biodiversidade dos chamados puntos quentes (lugares de maior diversidade de especies na Terra).
Travel Service
Historia
Travel Service fundouse no ano 1998. O 18 de setembro de 2007 o Icelandair Group mercou o 50% das súas accións e en abril de 2008 tiña o 80% da compañía. No mes de decembro reducíu a súa participación a un 66% vendendo accións a Unimex. Durante o ano 2009 Icelandair iría desfacéndose do resto das súas accións en Travel Service.
Snooker
Historia
O regreso do xogo á conciencia pública debeuse ao crecemento da televisión en cor. En 1969, David Attenborough (entón o supervisor da BBC2) encargou á emisión por televisión do torneo das snooker series ""Pot Black"", principalmente para amosar o potencial da BBC do novo servizo a cor, xa que a mesa verde e as bolas multicolores proporcionaban unha oportunidade ideal para demostrar as vantaxes da nova tecnoloxía de transmisión. As series convertéronse nun éxito de clasificación e foi, durante un tempo, o segundo programa máis popular na BBC2. O interese polo xogo aumentou na seguinte década e o Campionato Mundial de Snooker de 1978 foi o primeiro en recibir cobertura diaria de televisión. Snooker rapidamente considerouse un xogo convencional no Reino Unido, Irlanda e gran parte da Commonwealth, e segue sendo popular desde entón o final dos anos 70, estando en televisión a maioría dos principais torneos de clasificación. En 1985, aproximadamente 18,5 millóns de espectadores viron a final da  conlusión da  final do Campionato Mundial entre Dennis Taylor e Steve Davis, un récord de espectadores no Reino Unido para calquera emisión despois da medianoite.
Regras do xogo
O xogo consiste, basicamente, en petar directamente a bóla branca contra as outras, conseguindo que as demais se introduzan por calquera dos seis furados da mesa. A diferenza fundamental entre o snooker e o billar americano son as regras e a secuencia polas que as bólas teñen que ser introducidas. Ademais, tampouco se pode xogar coa banda.
Ó inicio de cada quenda o xogador correspondente deberá guindar a bóla branca contra unha bóla vermella para introducir esta última nun dos furados e conseguir un punto. A seguir, o mesmo xogador fará o mesmo contra unha bóla de cor (amarela 2 puntos, verde 3, marrón 4, azul 5, rosa 6 ou negra 7) e, de a meter por un furado, outra vez contra unha vermella e así sucesivamente. As bólas de cor introducidas sácaas o árbitro do furado e vólveas colocar na posición orixinal. O xogador debe indicar qué bóla de cor vai xogar cando isto non estea claro.
Os xogadores perden a quenda cando non introducen a bóla no furado ou cando non impactan en primeiro lugar coa bóla correspondente (for cor, for vermella).
In My Head (canción de Jason Derulo)
Vídeo musical
O vídeo filmouse a finais de decembro de 2009 e foi estrado o 23 de xaneiro de 2010 a través de YouTube, e para o 10 de febreiro de 2010, o vídeo tiña un total de 9 566 402 visitas, en 2015 obtivo 63 941 800 visitas. O vídeo comeza no estacionamento dunha tenda, con Jason apiado nun coche cuns amigos cando finalmente a protagonista femenina sae da tenda. Derulo ficam irando para ela e, finalmente, acércase e lle fala e comeza a cantar con ela. Finalmente, a moza ponse a soñar con el. Ó final revélase que o vídeo musical completo foi todo un soño de Jason e a escena principal da moza saíndo da tenda vólvese a amosar.
Betty
Antes do lanzamento de Betty en xuño de 1994, o seu principal éxito, "Milquetoast", apareceu nunha forma alternativa na banda sonora de The Crow "Milktoast." O seu vídeo foi emitido regularmente pola MTV, e tamén se editaron vídeos para "Wilma's Rainbow" e "Biscuits For Smut".
Trevor Booker
Trevor Fitzgerald Booker, nado o 25 de novembro de 1987 en Newberry, Carolina do Norte, é un ex xogador de baloncesto profesional estadounidense. Antes de xogar na NBA, era o ala-pivote titular na Universidade de Clemson. É o curmán de Jordan Hill, ala-pivote dos Los Angeles Lakers.
Josep Albanell i Tortades
Traxectoria
A súa obra foi traducida a 11 linguas, entre eles o galego. A obra A guía fantástica (La guia fantàstica, 1977) foi traducida por Helena González e Sabela Labraña, e publicada por Galaxia en 1997.
Oeste
miniatura|dereita|300px|Rosa dos ventos. O oeste (W) é a dirección á esquerda. Para o artigo sobre a parroquia do concello de Catoira, véxase Oeste
O Candedo, Chandrexa de Queixa
Santa María do Candedo é unha parroquia do concello de Chandrexa de Queixa na comarca da Terra de Trives, na provincia de Ourense. No ano 2007 tiña trece habitantes (nove homes e catro mulleres), un menos ca no ano anterior.
Managua
Xeografía
Managua esténdese por arredor de 544 km ao longo do Lago de Managua, a unha altitude media de 55 metros sobre o nivel do mar, mais gaña altura nas serras de Managua, onde alcanza os 970 metros.
Lagoas urbanas
Managua posúe catro pequenas lagoas dentro dos límites urbanos. A lagoa de Tiscapa é a que ten unha situación máis céntrica, e forma parte da Reserva Natural da Lagoa Tiscapa. É de orixe volcánica, e calcúlase que se formou hai uns 10.000 anos. No oeste localízase a lagoa de Asososca, que é o recurso máis importante para a subministración de auga potábel á capital. Esta lagoa está sita no comezo da autoestrada do sur (Carretera al Sur), moi preto do cruzamento coa denominada Carretera Nueva a León (tamén Autoestrada Vía León). Algo ao sur desta última, xorde a lagoa de Nejapa. Por último, está a lagoa de Acahualinca, situada no noroeste da cidade, no distrito do mesmo nome. Está nas beiras do lago de Managua e é unha lagoa de augas pouco profundas.
Ocio
Os lugares de ocio e diversión son variados. Existen bastantes sitios ao longo das rúas das zonas principais, desde Linda Vista, no oeste, até o sur cara Zona Rosa, o novo centro urbano, recoñecido como tal desde a década de 1990. Máis ao sur de Zona Viva, en Galerías, atópanse os lugares de ocio máis tradicionais, como Bello Horizonte, onde o turista pode gozar dos grupos de mariachis.
Moeda-placa de cobre
Historia
Un dos principais polos de produción de cobre en Suecia era a mina de Falun, na cidade mineira de Avesta. A maior parte das moedas placa de cobre foron producidas e estampadas nesta cidade, que ata 1674 fora a única ceca de Suecia que cuñaba cobre, aínda que tamén se fixeron nas cecas de Garpenberg, Svappavaara, Ljusneda, e nas minas Gustafsberg, en Jämtland. Nalgunhas destas cecas alternábase a produción de placas coa de moedas convencionais.
Forma e valores
Os valores emitidos comunmente en moedas-placa de cobre foron os de medio, un, dous, catro e oito daler, e ocasionalmente producíronse placas de tres, de cico e de dez daler. As de oito e as de dez daler tiñan forma rectangular, en tanto que as restantes eran cadradas. É frecuente que as súas esquinas se recortasen, para axustar o seu peso.
Eleccións xerais de España de 1884
Morte de Afonso XII
O 25 de novembro de 1885 morre o rei Afonso XII de España comezando a rexencia de María Cristina no nome do seu fillo o rei Afonso XIII.
José Antonio Nieto
Biografía
Tamén foi coordinador electoral rexional do PP andaluz e vicesecretario xeral de Formación e Electoral do PP de Córdoba até o mes de decembro de 2002, cando é designado número dous do partido na provincia. A partir das eleccións municipais de 2003, substitúe a Rafael Merino como portavoz no Concello de Córdoba. En febreiro de 2006, e tras a dimisión de María Jesús Botella, faise cargo da presidencia provincial do PP.
Narciso Heredia Begines de los Ríos
Vida persoal
Casou en primeiras nupcias en 1803 con María de la Soledad Cerviño y Pontejos, neta dos Marqueses de Pontejos, con quen tivo dúas fillas. Ao enviuvar, casou de novo en 1823, en segundas nupcias, con María Dolores SaIabert y Torres, III Condesa de Ofalia, de quen non tivo descendencia e enviuou en 1831.​ Na Diplomacia era coñecido polo título de conde de Ofalia que puido usar por mandato Real.
Sebadoh
Historia
Despois de xirar con Firehose en 1991, o grupo fichou por Sub Pop (Domino no Reino Unido e City Slang en Alemaña) no ano 1992, e publicou dous EPs, Rocking the Forest e Sebadoh vs. Helmet, con só dous meses de diferenza. Eses EPs combináronse, quitándose algúns temas, no disco Smash Your Head on the Punk Rock. O seu cuarto álbum, Bubble & Scrape, foi editado en abril de 1993. Ese mesmo ano o EP Soul and Fire describiu humoristicamente o obxectivo musical da banda como "dirixir a decenas de lemmings en idade universitaria aos cantís da imaxinación limitada".
Tras Bubble & Scrape Gaffney deixou a banda. O seu substituto, Bob Fay, apareceu en Bakesale (1994) e en Harmacy (1996). Fay foi despedido antes das sesións de gravación para The Sebadoh (1999) e foi substituído por Russ Pollard, un amigo de Loewenstein de Louisville. A banda saíu de xira para promocionar este álbum, facendo unha parada en Toronto no mes de marzo. Despois o grupo entrou en hiato, con Barlow concentrándose no seu outro proxecto, Folk Implosion, e Loewenstein traballando no material para o seu álbum de estrea en solitario, At Sixes and Sevens, editado en 2002. Os dous reuníronse para realizar concertos a finais de 2003 e a principios de 2004.
Andrés Ocaña Rabadán
Traxectoria política
Repetiu nas eleccións de 1999 e formou parte do equipo de goberno municipal de Rosa Aguilar ocupando a Área de Infraestruturas, entre outras responsabilidades.
Entre os anos 2003 e 2007 é primeiro tenente de alcalde e delegado de Urbanismo así como presidente da Empresa Municipal de Vivendas (Vimcorsa) e de Procórdoba S.A, sendo elixido portavoz municipal do grupo de Esquerda Unida no Concello de Córdoba.
Casa Grande de Marcón
A Casa Grande de Marcón é unha construción situada en Marcón, na parroquia da Ferreirúa, no concello da Pobra do Brollón. A fachada data de 1812, aínda que o pazo construíuse no s.XV.
Xosé Núñez Búa
Vida persoal
Casou en Vilagarcía de Arousa con Otilia Valladares Fernández en xullo de 1923.
Lola Racing Cars
Lola Racing Cars, máis comunmente Lola, é unha compañía de enxeñaría de coches de competición fundada por Eric Broadley e con sede en Inglaterra. En 1998 foi adquirida por Martin Birrane tras un desastroso intento de interromper na Fórmula 1.
Automóbiles Deportivos (Sport Cars)
Lola dominou a serie CanAm cando foi revivida a finais da década dos 70, pero moitos afeccionados ao deporte do motor non consideran os monopraza desta etapa como verdadeiros autos deportivos, a pesar do seu limitado espazo para o volante. Máis recentemente Lola produciu unha cantidade reducida de autos deportivos para carreiras tipo Le Mans, ás veces destacando polos seus innovadores deseños, como o Lola 2000BK, co seu faro central adicional recordando un ciclope ou unha locomotora. Mentres, Lola non foi moi exitosa na máxima clase dos autos deportivos contra autos de fábrica como o Pescarolo-Judd ou o Audi R10, Lola tivo máis éxito na segunda clase (LMP2), incluíndo vitorias no campionato American Le Mans Series.
Estados Unidos
Lola construíu os chasis para a Indianapolis 500 desde os anos 60 --Graham Hill gaña no “Brickyard” en 1966 nun Lola. Al Unser, Sr. gañou a carreira en 1978 nun chasis modificado de Lola.
Resultados completos na Fórmula Un
(Chave) As carreiras en letra grosa indican pole position; as carreiras en cursiva indican volta rápida.
Plasto
Plastos das algas
As algas glaucocistófitas conteñen muroplastos, os cales son similares aos cloroplastos excepto en que teñen unha parede celular similar á dos procariotas. As algas rodofitas conteñen rodoplastos, que son unha especie de cloroplastos vermellos, que lles permiten facer a fotosíntese a profundidades de ata 268m.
Jorge Peteiro
Traxectoria
Estudou o bacharelato no colexio dos Xesuítas da Coruña. Entre os anos 1973 e 1977 participou na creación do grupo de teatro independente Teodam, na elaboración dos primeiros fanzines da cidade e na realización de representacións, e pintou os seus primeiros murais. En 1977 matriculouse na Facultade de Psicoloxía e Empresariais de Universidade de Santiago de Compostela. En 1979 trasladouse a Valencia, onde ingresou na Escola de Belas Artes de San Carlos para licenciarse na especialidade de Gravado. Jorge Peteiro exerceu como profesor de Debuxo en institutos públicos entre 1985 e 1990, nas localidades galegas de Ortigueira, Ribeira, A Pobra do Caramiñal, Cambados e Betanzos. Durante este período investigou e asentou as bases da súa teoría sobre a cor e o obxectivo da pintura. En 1990 trasladouse a Nova York para pintar e tomar contacto coas últimas tendencias do mundo da arte. Alí coincidiu con grupos e artistas cos que estableceu lazos artísticos, como co escultor galego Francisco Leiro, co pintor David Salle e co polifacético Julian Schnabel.
Faleceu o 20 de febreiro de 2013, vítima dun cancro.
Discografía de Enrique Bunbury
miniatura|Enrique Bunbury en 2012 A continuación detállase unha lista coas publicacións oficiais do músico español Enrique Bunbury.
Noceda, Noceda, Folgoso do Courel
Noceda é un lugar da parroquia de Noceda, no concello lucense de Folgoso do Courel na comarca de Quiroga. Tiña 60 habitantes no ano 2012 segundo datos do INE, dos cales 27 eran homes e 33 eran mulleres.
Hamady N'Diaye
Traxectoria profesional
Antes de ser elixido do draft da NBA de 2010, N'Diaye era o pivote titular para os Scarlet Knights da Universidade de Rutgers. Hamady creceu no Senegal e foi aos Estados Unidos para ir ao instituto a Stoneridge Preparatory School en Simi Valley, California.
Antes do comezo da tempada 2012-13, uniuse ós Sacramento Kings.
Alfonso Martín Suárez
Alfonso Tomás Martín Suárez, nado en Vigo en 1936, é un empresario e político galego.
Guitarra rítmica
Características
Os guitarristas rítmicos normalmente adoitan xerar un ton máis forte como o harmónico, en contraste coa meta dos guitarristas solistas de producir unha melodía cortante que pode oírse a través do son do resto do conxunto. Como resultado, o ritmo e os solos poden ser tocados con guitarras diferentes. Estes guitarristas poden empregar unha guitarra electroacústica ou unha guitarra eléctrica para un mellor rendemento. Tamén poden usar cordas dunha medida máis grande que as usadas por guitarristas solistas.
Ría da Coruña
A ría do Burgo é un brazo de mar duns catro quilómetros de longo que se estende dende a desembocadura do Mero, entre as parroquias do Temple e O Burgo, ata a praia de Santa Cristina, unha frecha areosa na parroquia de Perillo. A ría do Burgo ten entre 400 e 800 metros de largo e correspóndese coa parte final do val do río Mero, polo que presenta unha fisonomía fluvial, caracterizada pola sedimentación, e con salinidade variable. A ría do Burgo presenta niveis de contaminación moi altos, que afectan o marisqueo e requiren saneamento urxente.
Budzhak
O nome déuselle durante a ocupación otomá e deriva da palabra turca bucak (recanto) e nun principio designaba o territorio atinxido entre Akkerman, Bender e Ismail.
Museo Arqueolóxico Provincial de Ourense
O Museo Arqueolóxico Provincial de Ourense é un dos museos provinciais máis importantes da Península Ibérica, tanto polos seus fondos como polo propio edificio que ocupa. Localízase no antigo Pazo Episcopal no centro da cidade de Ourense ao carón da Casa Consistorial e a Igrexa de Santa María Nai, na Praza Maior (Rúa Bispo Carrascosa, 1, Ourense).
Historia
O actual museo ten a súa orixe no ano 1845 cando a Comisión Provincial de Monumentos creou o Museo de Pinturas de Ourense, que abriu as súas portas o 1 de novembro de 1846. En maio de 1895 a propia Comisión decidiu a creación dun Museo arqueolóxico provincial que recollería os fondos do anterior museo así como as pezas arqueolóxicas que se foran atopando na provincia. Foi creado un ano despois, en 1896.
As coleccións
miniatura|Torso fragmentario dunha estatua de guerreiro castrexo. A sección de arqueoloxía acolle pezas da prehistoria e das idades Antiga e Media. Hai elementos do megalitismo, da idade de bronce (A Pedra Alta, espada de Mouruás), da cultura castrexa (figuras dos Guerreiros, estatua de Dioniso e Ampelos e cabeza de guerreiro de Rubiás), da romanización e do prerománico.
Risorgimento
O proceso pode entenderse tamén como a conquista da aristocrática Italia do sur (Nápoles, Sicilia), o estado máis industrializado da península e o terceiro de Europa; por parte de Italia do norte (val do Po), influenciada polas potencias europeas como Francia e Austria. Porén, tamén pode interpretarse no sentido de que o norte parasitou ao sur impedindo o seu desenvolvemento e propiciando a emigración e a perpetuación da súa situación social. O papel conspirativo da Masonaría ou dos intereses de distintas potencias europeas (concretamente Inglaterra) tamén se aduciu como causa.
Andrés de Prada e Gómez de Santalla
Traxectoria
Comezou a súa carreira na Corte real en 1568, ao servizo do príncipe Xoán de Austria, bastardo de Carlos I de España, con quen participaría en accións diversas en Flandres, nas guerras contra os mouriscos na Alpujarra, 1569-1571, e mais na batalla de Lepanto, 1571. Cando morre o príncipe en 1578, Andrés de Prada era xa o seu secretario. En 1584 o marqués de Villafranca nomeouno gobernador dos seus estados. Mais á morte de Juan Escobedo, o rei Filipe II chamouno para que se ocupase dunha das Secretarías de Guerra, con xurisdición sobre España e o Norte de África. Ao mesmo tempo o rei faino Secretario persoal. Por cada cargo de Prada pasa a cobrar un soldo de 100.000 marabedís. En 1600 o novo monarca Filipe III noméao Secretario do Consello de Estado para Francia, Flandres e Alemaña, cargo no que foi cesado en 1610, para pasar a ocupar a Secretaría de Estado para Italia, á par que conservaba a Secretaría de Guerra que levaba desde a época do Rei Prudente.
Lousadela, Seceda, Folgoso do Courel
Lousadela é un lugar da parroquia de Seceda, no concello lucense de Folgoso do Courel na comarca de Quiroga. Tiña 1 habitante no ano 2012 segundo datos do INE, o cal era varón.
Embarazo adolescente
miniatura|500x500px| Número de nacementos en adolescentes por cada 1000 [[Muller|mulleres entre 15 e 19 anos, 2002. En case todos os países do mundo, a taxa de natalidade dos adolescentes está a descender]] O embarazo adolescente ou o embarazo precoz é aquel embarazo que se produce nunha muller adolescente; entre a adolescencia temperá ou a puberdade - comezo da idade fértil - e o final da adolescencia. A OMS estabelece a adolescencia entre os 10 e os 19 anos. O termo tamén se refire a mulleres embarazadas que non acadaron a idade da maioría legal, que varía segundo os diferentes países, así como ás mulleres adolescentes que están en situación de dependencia da familia de orixe.
Licopeno
Biosíntese
As biosínteses non condicionadas do licopeno nas plantas e cianobacterias son similares, e tamén os encimas implicados. A síntese empeza co ácido mevalónico, o cal se converte en dimetilalil pirofosfato. Este condensa despois con tres moléculas de isopentenil pirofosfato (un isómero do dimetilalil pirofosfato), para dar o composto de 20 carbonos xeranilxeranil pirofosfato. Dúas moléculas deste produto condensan despois nunha configuración cola-cola dando lugar ao composto de 40 carbonos fitoeno, o primeiro paso que leva á biosíntese de carotenoides. A través de varios pasos de desaturación, o fitoeno convértese en licopeno. Se as transformacións continúan, os dous grupos isopreno terminais do licopeno poden ciclarse e producir beta-caroteno, o cal pode ser convertido despois en diversas xantofilas.
Farmacocinética
En canto á súa farmacocinética, despois da súa inxestión, o licopeno incorpórase a micelas lipídicas na luz do intestino delgado. Estas micelas están formadas polos ácidos graxos da dieta e ácidos biliares, e axudan a solubilizar o licopeno hidrofóbico e permiten que este permee as células da mucosa intestinal por un mecanismo de transporte pasivo. Sábese pouco sobre o metabolismo hepático do licopeno, pero como outros carotenoides, o licopeno incorpórase aos quilomicrons e pasa ao sistema linfático. No plasma sanguíneo, o licopeno é distribuído finalmente por medio de lipoproteínas VLDL e LDL. O licopeno é principalmente distribuído aos tecidos adiposos e órganos como as glándulas adrenais, fígado, próstata e testículos.
Efectos saudables potenciais
Dada as súas propiedades potenciais in vivo, as investigacións sobre o licopeno enfocáronse a unha posible correlación entre o consumo de licopeno e a saúde xeral. En 2005, a FDA de EUA concluíu que non había evidencias científicas dabondo como para permitir que os produtos de tomate con licopeno levasen a mensaxe de que o seu consumo diminuía o risco de cancro de próstata. Unha revisión Cochrane de 2011 encontrou evidencias insuficientes non chegou a ningunha conclusión sobre o efecto que podería ter o licopeno sobre os síntomas do cancro de próstata, niveis do antíxeno prostático (PSA) ou cancro de próstata. Unha revisión de 2013 concluíu que o licopeno parece estar negativamene asociado co risco de cancro de próstata.
Río Ohio
Percorrido
O río fórmase a partir da confluencia dos ríos Allegheny e Monongahela, en Point State Park, Pittsburgh, Pensilvania. Flúe logo cara ao noroeste antes de efectuar unha media volta brusca cara ao sur; forma entón a fronteira entre os estados de Virxinia Occidental e Ohio, logo diríxese cara ao oeste atravesando aos estados de Kentucky, Ohio, Indiana e Illinois, antes de desembocar no Mississippi en Cairo, Illinois. A este nivel, o Ohio é máis ancho que o propio Mississippi.